Official Journal L 299 , 04/11/1997 P. 0001 - 0002



NARIADENIE KOMISIE (ES) č. 2181/97 z 3. novembra 1997, ktorým sa mení a dopĺňa nariadenie (ES) č. 577/97 určujúce niektoré podrobné pravidlá uplatňovania nariadenia Rady (ES) č. 2991/94 určujúceho normy pre roztierateľné tuky a nariadenia Rady (EHS) č. 1898/87 o ochrane označení používaných pri predaji mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2991/94 z 5. decembra 1994, ktorým sa určujú normy pre roztierateľné tuky (1), najmä na jeho článok 8, so zreteľom na nariadenie Rady (EHS) č. 1898/87 z 2. júla 1987 o ochrane označení používaných pri predaji mlieka a mliečnych výrobkov (2), naposledy zmenené a doplnené Aktom o pristúpení Rakúska, Fínska a Švédska, najmä na jeho článok 4 (2), keďže článok 2 (1) nariadenia Komisie (ES) č. 577/97 z 1. apríla 1997, ktorým sa určujú niektoré podrobné pravidlá na uplatňovanie nariadenia Rady (ES) č. 2991/94 určujúceho normy pre roztierateľné tuky a nariadenia Rady (EHS) č. 1898/87 o ochrane označení používaných pri predaji mlieka a mliečnych výrobkov (3), zmeneného a doplneného nariadením (ES) č. 1278/97 (4), určuje pravidlá označovania obsahu tuku v roztierateľných tukoch; keďže článok 2 (3) uvedeného nariadenia stanovuje určiť metódu, ktorou sa overí splnenie týchto pravidiel; keďže bol vypracovaný a mal by byť prijatý vhodný postup pre kontrolu deklarovaného obsahu tuku v roztierateľných tukoch, na ktoré sa nevzťahujú ustanovenia článku 2 (2) nariadenia (ES) č. 577/97; keďže toto je možné najlepšie dosiahnuť zmenou a doplnením nariadenia (ES) č. 577/97; keďže termín, od ktorého sa má táto metóda používať, by mal byť odložený, aby sa poskytol čas na získanie skúseností z jej používania; keďže príslušné riadiace výbory neposkytli stanoviská v lehotách určených ich predsedami, PRIJALA TOTO NARIADENIE: Článok 1 Nariadenie (ES) č. 577/97 sa týmto mení a dopĺňa takto: 1. článok 2 (3) sa nahrádza takto: "3. Postup, ktorý sa má používať od 1. júla 1998 na overenie súladu s odsekom 1, je uvedený v prílohe II"; 2. príloha sa mení na prílohu I; 3. mení a dopĺňa sa nasledujúca príloha: "PRÍLOHA II Overenie deklarovaného obsahu tuku v roztierateľných tukoch Z každej dávky je potrebné náhodne odobrať päť vzoriek, ktoré sa skontrolujú a analyzujú. Používajú sa nasledujúce dva postupy: A. Aritmetický priemer piatich získaných výsledkov sa porovná s deklarovaným obsahom tuku. Deklarovaný obsah tuku spĺňa požiadavky uvedeného článku, ak sa aritmetický priemer obsahu tuku neodlišuje od deklarovaného obsahu tuku o viac ako 0,5 percent. B. Päť individuálnych výsledkov sa porovná s toleranciou (2 %) uvedenou v článku 2 (1) b). Ak rozdiel medzi maximálnou hodnotou a minimálnou hodnotou piatich individuálnych výsledkov je menší alebo sa rovná 2 %, požiadavky článku 2 (1) b) sa považujú za splnené. Ak sa zistí, že boli splnené podmienky uvedené v bodoch A a B, kontrolovaná dávka spĺňa požiadavky článku 2 (1) a) až c) aj keď na základe kombinovaného skúšobného postupu jedna z piatich hodnôt sa nachádza mimo tolerančného rozpätia 1 %." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. novembra 1997 Za Komisiu Franz FISCHLER člen Komisie (1) Ú. v. ES L 316, 9.12.1994, s. 2. (2) Ú. v. ES L 182, 3.7.1987, s. 36. (3) Ú. v. ES L 87, 2.4.1997, s. 3. (4) Ú. v. ES L 175, 3.7.1997, s. 6.